# Missy Franklin

Melissa Jeanette "Missy" Franklin (Pasadena, 10 de maig de 1995)és una nedadora estatunidenca, posseïdora de quatre medalles d'or olímpiques i sis de mundials. Com a membre de l'equip americà, té el rècord del món en la prova de relleus 4x100 metres estils (en piscina olímpica i en piscina curta). Individualment, té el rècord mundial en els 200 metres esquena (en piscina olímpica i en piscina curta) i el rècord americà en els 100 i en els 200 metres esquena (en piscina llarga).
Gràcies al seu èxit en la natació va guanyar el premi a Nedadora de l'Any per la FINA l'any 2011. Ha guanyat un total de 18 medalles en competicions internacionals absolutes, tretze de les quals són d'or, tres de plata i dos de bronze. El 19 de desembre de 2018 va anunciar la seva retirada de la natació professional arran del dolor crònic que patia a l'espatlla dreta des de 2016.

## Inicis

Franklin va néixer a Pasadena (Califòrnia), però sempre ha residit a Centennial, Denver (Colorado). Els seus pares són del Canadà i la jove estrella té la doble nacionalitat. Iniciada en la natació als cinc anys per instàncies de la seva mare, fou ella mateixa qui li va suggerir la seva filla que competís per Canadà per tenir menys pressió per classificar-se amb l'equip nacional. Franklin, però, va optar per representar els Estats Units.
Des de jove va destacar en campionats locals gràcies, en part, a la seva destacada envergadura (1,85 m i 75 kg al seu punt d'esplendor competitiva). El 2008, amb 13 anys, va estar a punt de ser olímpica a Pequín però no va aconseguir la classificació final per cap prova.

## Etapa universitària

Als mundials de Barcelona (2013), Missy Franklin va tancar una etapa amb el seu entrenador (des que tenia 7 anys) Todd Schmitz i el seu club de tota la vida, el Colorado Stars, per passar a la competició universitària. Amb aquesta decisió, Franklin va rebutjar contractes milionaris amb marques publicitàries per poder competir a la NCAA (campionats universitaris) i realitzar així un dels somnis de la seva vida, ja que per fer-ho no pot ser professional. Franklin es traslladarà en 2012 a Califòrnia per integrar-se amb la Universitat de Califòrnia Berkeley. Segons havia planificat, en 2015 va fer el salt a nedadora professional després dels Campionats del Món de Natació 2015 que se celebraren a Kazan

## Referències

* ↑ «Missy Franklin».
* ↑ Gonzàlvez-Amat, Xavier. «Franklin y Ledecky van cogiendo la forma». Mundo Deportivo. [Consulta: 14 abril 2013].
* 1 2 «"Estic a punt per a la resta de la meva vida": la nedadora Missy Franklin anuncia que es retira als 23 anys», 20-12-2018. [Consulta: 20 desembre 2018].
* ↑ Arroyo, Natalia «Phelps tanca una era d'or a l'Aquatics Centre de Londres». Diari Ara, 05-08-2012 [Consulta: 5 agost 2012].
* ↑ «Duel in the Pool: World Record Opens Night One». Swimming World Magazine, 16-12-2011 [Consulta: 4 agost 2012].
* ↑ «FINA World Cup, Berlin: Missy Franklin Downs World Record During Day One Finals». Swimming World Magazine, 22-10-2011 [Consulta: 4 agost 2012].
* ↑ «Women's long course meters American records as of August 3, 2012». Swimming World Magazine. [Consulta: 4 agost 2012].
* ↑ «Missy "Misil" Franklin, Barcelona 2013». Arxivat de l'original el 2013-08-06. [Consulta: 13 agost 2015].

## Enllaços externs

* (anglès) Perfil de nedadora a USA Swimming Arxivat 2012-05-31 a Wayback Machine.
* (anglès) Missy Franklin al Twitter